title: Olivín
text: L'Olivín ye un mineral con formula quimica (Mg,Fe)2SiO4 (en realidad bi ha dos estremos: a forsterita Mg2SiO4 y a fayalita Fe2SiO4), d'o grupo d'os nesosilicatos.
  
  L'olivín se troba en rocas ignias y metamorficas. En as rocas ignias ye incompatible con o quarz y ye un d'os components principals d'as rocas ignias basicas y ultrabasicas como as peridotitas, bells basaltos, gabros. En as rocas metamorficas se troba en os márbols que s'han formato a partir de dolomías con quarz.
  
  As formas d'olivín que se pueden fer servir como chema se dicen peridot u peridota.
  
  Bibliografía 
  Medenbach, Olaf y Sussieck-Fornefeld, Cornelia, Minerales. Guías de la naturaleza Blume, 1990.
  
  Vinclos externos 
  
  Nesosilicatos
  Minerals petrocheneticos